**DENUMIREA MĂSURII –** **INFRASTRUCTURA DE BANDĂ LARGĂ DIN TERITORIUL GAL PODGORIA MINIŞ-MĂDERAT – INVESTIȚII CONEXE**

**CODUL Măsurii - Măsura 1.5**

**Tipul măsurii: 🗹 INVESTIȚII**

* **SERVICII**
* **SPRIJIN FORFETAR**

1. **Descrierea generală a măsurii, inclusiv a logicii de intervenție a acesteia și a**

**contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Promovarea unei dezvoltări echilibrate, în vederea realizării coeziunii economice și sociale, impune acordarea unei atenții deosebite dezvoltării localităților din teritoriul Podgoria Miniș- Măderat.

Teritoriul GAL Podgoria Miniș-Măderat – reprezintă spațiul acoperit de parteneriatul public-privat, constituit în vederea implementării Strategiei de Dezvoltare Locală Podgoria Miniș-Măderat în baza măsurii 19 LEADER, a PNDR 2014 – 2020. Teritoriul acoperit este format din următoarele unități administrativ teritoriale aparținând județului Arad: Orașul Ineu, Orașul Pâncota și comunele: Bârzava, Bata, Bârsa, Birchiș, Bocsig, Conop, Covăsânț, Ghioroc, Păuliș, Săvârșin, Șicula, Șilindia, Șiria, Târnova, Tauț, Ususău, Vărădia de Mureș. Precizăm că în conformitate cu definiția dată spațiului rural pentru Măsura 19 LEADER în cadrul cap. 8.1 din PNDR 2014-2020, potrivit căreia acesta este format din UAT – comune și UAT – orașe mici cu o populație de maxim 20.000 de locuitori, tot teritoriul GAL Podgoria Miniș-Măderat este eligibil pentru finanțare pe toate măsurile din Strategia de Dezvoltare Locală a GAL Podgoria Miniș-Măderat.

Sectorul economic joacă un rol deosebit de important în dezvoltarea oricărei localități, fiind motorul dezvoltării.

Disponibilitatea conexiunilor de broadband (rețele de comunicații electronice în bandă largă), cât și viteza de acces, sunt elemente foarte importante pentru dezvoltarea economiei locale din cadrul GAL Podgoria Miniș Măderat. În acest conext, dacă în legătură cu acestea se dezvoltă investiții conexe infrastructurii de bandă largă, utilizatorii vor avea posibilitatea să se bucure de servicii online mai avansate, servicii de utilități mai inteligente și o serie de soluții noi atât în administrația publică, cât și în domeniul educației, sănătății sau mediului de afaceri.

Măsura atipică își propune să creeze premisele unei dezvoltări locale eficiente prin interconectarea nevoilor cu oportunitățile care impactează comunitatea locală, cum ar fi: platforme colaborative, afabetizare digitală etc.

Extinderea accelerată a infrastructurii de broadband prin intermediul operatorilor privați, contextul dat de pandemia COVID 19 au generat oportunitatea oferită de finanțarea operațiunilor conexe infrastructurii de bandă largă specifică unei dezvoltări locale eficiente care optimizează interconectarea nevoilor cu oportunitățile ce au impact asupra comunității locale în dezvoltarea educaţiei şi asigurarea accesului la serviciile publice de educație prin intermediul: platformelor colaborative educaționale, alfabetizării digitale, platformelor de e-learning etc

Din consultările realizate în cadrul parteneriatului a rezultat faptul că interconectarea nevoilor cu oportunitățile prin activități și operațiuni conexe, reprezintă o necesitate ce s-ar putea satisface prin LEADER Podgoria Miniș – Măderat.

**Obiectiv(e) de dezvoltare rurală**:

Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă, în conformitate cu **Reg. (UE)1305/2013,** **cap.II, art.4.**

**Obiectiv(e) specific(e) al(e) măsurii:**

Crearea premiselor unei dezvoltări locale eficiente prin interconectarea nevoilor cu

oportunitățile care impactează comunitatea locală, cum ar fi: platforme colaborative educaționale, alfabetizare digitală etc. și creșterea capacității de dezvoltare a comunității la nivel local în ceea ce privește colaborarea între autoritățile publice, mediul privat, cetățeni și a guvernanței locale în sectorul educațional.

**Contribuţia la Prioritatea/priorităţile prevăzute la art. 5 din Reg. UE 1305/2013**: Măsura atipică contribuie la prioritatea P6: Promovarea incluziunii sociale, a reducerii sărăciei și a dezvoltării economice în zonele rurale.

**Contribuţia la** **obiectivele prevăzute în Reg. 1305/2013**: Măsura corespunde obiectivelor art. 20, alin.1, litera c din Reg. (UE) nr. 1305/2013

**Contribuţia la** **domeniile de intervenţie Măsurii 19.2**: Măsura atipică contribuie la **Domeniul de intervenție 6C):** Sporirea accesibilității, a utilizării și a calității tehnologiilor informației și comunicațiilor (TIC) în zonele rurale, prevăzut la art. 5, Reg. (UE) nr. 1305/2013.

**Contribuţia la** **obiectivele transversale ale Reg. UE 1305/2013**: Măsura atipică contribuie la obiectivele: mediu, climă şi inovare.

**Complementaritatea cu alte măsuri din SDL**:

M 1.1 Sprijin pentru dezvoltarea dezvoltarea activităților non-agricole din teritoriul GAL PODGORIA MINIŞ-MĂDERAT

M 1.3 Crearea și dezvoltarea infrastructurii sociale din teritoriul GAL PODGORIA MINIŞ-MĂDERAT

M 1.4 Integrarea populatiei rrome din teritoriul GAL PODGORIA MINIŞ-MĂDERAT

Măsura 1.5 analizată se adresează celor care au beneficiat de finanțare direct pe măsura 1.1 (entități private), măsura 1.3 (GAL) și măsura 1.4 (GAL) din cadrul SDL.

Beneficiarii direcți ai măsurii 1.1 sunt entități private non-agricole (IMM) și entități private agricole care își diversifică activitatea prin dezvoltarea unei activități non-agricole.

Beneficiarii direcți ai măsurii 1.3 sunt autoritățile publice locale și asociațiile acestora; furnizorii de servicii sociale, acredidați în condițiile legii; GAL-ul, în situația în care în urma lansării primului apel de selecție, nu se depun proiecte, cu respectarea legislației specifice.

Beneficiarii direcți ai măsurii 1.4 sunt comune; asociații și fundații; GAL-ul, în situația în care, în urma lansării primului apel de selecție, nu se depun proiecte, cu respectarea legislației specifice.

**Sinergia cu alte măsuri din SDL:**

M1.1 Sprijin pentru dezvoltarea activităților non-agricole din teritoriul GAL PODGORIA MINIŞ-MĂDERAT

M1.2 – Investiții in sectorul public pentru dezvoltarea teritoriul GAL PODGORIA MINIŞ-MĂDERAT

M1.3 Crearea si dezvoltarea infrastructurii sociale din teritoriul GAL PODGORIA MINIŞ-MĂDERAT

M1.4 Integrarea populației rrome din teritoriul GAL PODGORIA MINIŞ-MĂDERAT

1. **Valoarea adăugată a măsurii**

Măsura atipică face posibilă crearea locurilor de muncă prin internet, îmbunătăţirea educaţiei şi a accesului la serviciile publice, astfel:

* Implementarea soluţiilor de comunicaţie în bandă largă va contribui la creşterea calităţii şi

eficienţei sistemului educaţional din teritoriul LEADER Podgoria Miniș - Măderat prin:

* crearea facilităţilor tehnice necesare pentru implementarea metodologiilor educaţionale

avansate bazate pe utilizarea TIC (platformă colaborativă educațională și e-learning);

* accesul sporit al elevilor şi profesorilor la resurse educaţionale electronice.

- Comunicaţiile în bandă largă ca facilitator al dezvoltării TIC favorizează crearea de noi locuri de muncă şi creşterea PIB/ locuitor.

1. **Trimiteri la alte acte legislative**

Reg. (UE) nr. 1303/2013, Reg. (UE) nr. 1305/2013, Reg. (UE) nr. 1407/2013, Reg. (UE) nr. 807/2014, Legea nr. 140/2012 cu modificările și completările ulterioare, Legea nr. 154/2012 cu modificările și completările ulterioare, Ordonanța de Urgență a Guvernului nr. 111/2011, Hotărârea Guvernului nr. 245/2015, Hotărârea Guvernului nr. 414/2015, Legea nr. 159/2016, precum și Hotărârea Guvernului nr. 907/2016 cu aplicabilitate din 27 februarie 2017, care înlocuiește Hotărârea Guvernului nr. 28/2008, Decizia președintelui Autorității Naționale pentru Administrare și Reglementare în Comunicații nr. 987/2012.

1. **Beneficiari direcți/indirecți (grup țintă) ai măsurii**

**Direcți:**

- Entităţi publice, ADI (Asociații de Dezvoltare Intercomunitară), APL (Autorități Publice

Locale), Organizații Non Guvernamentale – O.N.G.-uri din comune și orașe aflate în teritoriul LEADER Podgoria Miniș - Măderat, cu respectarea legislației specifice și sub rezerva aplicării măsurilor de evitare a conflictului de interese;

- Grupul de Acțiune Locală Podgoria Miniș – Măderat, cu respectarea legislației specifice și sub rezerva aplicării măsurilor de evitare a conflictului de interese.

**Indirecți:**

* Grupurile aparținând minorităților etnice, populația școlară, părinții și corpul profesoral

din teritoriul LEADER Podgoria Miniș - Măderat care va accesa infrastructura (platforma colaborativă educațională) nou înfiinţată pentru accederea la programele și resursele educaţionale electronice.

1. **Tip de sprijin**

* Rambursarea costurilor eligibile suportate și plătite efectiv;
* Plăți în avans, cu condiția constituirii unei garanții bancare sau a unei garanții

echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013.

1. **Tipuri de acțiuni eligibile și neeligibile**

**Acțiuni eligibile:**

* operațiuni conexe infrastructurii de bandă largă care crează premisele unei dezvoltări

locale eficiente prin interconectarea nevoilor cu oportunitățile care impactează comunitatea locală cum ar fi: acțiuni de alfabetizare digitală, platforme colaborative educaționale și de e-learning etc.

**Investițiile conexe în infrastructura de bandă largă vor viza următoarele tipuri de cheltuieli eligibile:**

- cheltuielile cu onorariile experţilor ce vor elabora şi implementa investițiile cu operaţiunile conexe;

- cheltuieli pentru proiectare şi asistenţă tehnică;

- achiziţia de echipamente IT necesare investițiilor cu operaţiunii conexe: servere pentru platforma colaborativă educațională, baze de date, echipamentele tehnice aferente instalării și punerii în funcțiune etc.-cheltuieli pentru achiziţionarea domeniului platformei şi/sau pentru găzduirea platformei IT;

- achiziţia de soft-uri, dezvoltarea de soft pentru implementarea operaţiunilor conexe, cheltuieli cu dotări și active necorporale;

- alte cheltuieli pentru investiţia de bază;

- alte cheltuieli administrative.

**Investițiile în infrastructura de broadband trebuie să respecte Cerințele minime obligatorii pentru investițiile în infrastructura de broadband postate pe pagina de internet www.madr.ro, secțiunea LEADER.**

**Acțiuni neeligibile:**

* achiziționarea de bunuri și echipamente ”second hand”;
* cheltuieli efectuate înainte de semnarea contractului de finanțare a proiectului cu

excepția: costurilor generale definite la art 45, alin 2 litera c) a R (UE) nr. 1305 / 2013 care pot fi realizate înainte de depunerea cererii de finanțare;

* cheltuieli cu achiziția mijloacelor de transport pentru uz personal și pentru transport

persoane;

* investițiile ce fac obiectul dublei finanțări care vizează aceleași costuri eligibile;
* în cazul contractelor de leasing, celelalte costuri legate de contractele de leasing, cum

ar fi marja locatorului, costurile de refinanțare a dobânzilor, cheltuielile generale și cheltuielile de asigurare;

* cheltuieli neeligibile în conformitate cu art. 69, alin (3) din R (UE) nr. 1303 / 2013;
* acțiuni neeligibile conform PNDR 2014-2020;

1. **Condiții de eligibilitate**

* Solicitantul trebuie să se încadreze în categoria beneficiarilor eligibili din prezenta

măsură;

* Investiția vizează exclusiv populația din teritoriul GAL Podgoria Miniș - Măderat

(beneficiarii indirecți ai proiectului);

* Solicitantul se angajează că va asigura cofinanțarea proiectului, în cazul în care

investiția este generatoare de venit, nefiind de utilitate publică;

* Solicitantul respectă criteriile de eligibilitate prevăzute în Apelul de selecție publicat de

GAL Podgoria Miniș-Măderat, în corelare cu Fișa tehnică a măsurii;

- Solicitantul demonstrează prin activitățile propuse că acestea sunt conforme cu acțiunile

și cu obiectivele din SDL GAL Podgoria Miniș-Măderat;

* Proiectul trebuie să conțină un Memoriu justificativ/ Studiu de fezabilitate prin care

solicitantul sprijinului să demonstreze viabilitatea investiției;

* Solicitantul trebuie să se angajeze că va asigura mentenanța investiției pe o perioadă de

minimum 5 ani de la data ultimei plăți;

- Solicitantul nu este înregistrat ca debitor la AFIR (pentru programele SAPARD/FEADR).

1. **Criterii de selecție**

* Proiecte care prin investiția propusă se adresează unui număr de minim 670 locuitori din

teritoriul LEADER Podgoria Miniș - Măderat care va accesa investiția nou realizată pentru accederea la programele și resursele educaționale electronice;

* Proiecte care prin investiția propusă se adresează populației din teritoriul LEADER

Podgoria Miniș – Măderat ce provine din minim 3 unități administrativ – teritoriale distincte;

* Proiecte realizate în parteneriat pe teritoriul LEADER al microregiunii Podgoria Miniș –

Măderat.

1. **Sume (aplicabile) și rata sprijinului**

Valoarea maximă a ajutorului public nerambursabil – max. 74.403 euro/proiect.

**Rata sprijinului (intensitatea sprijinului) va fi după cum urmează:**

* pentru proiectele generatoare de venit, sprijinul public nerambursabil va fi de 90% din

totalul cheltuielilor eligibile;

* pentru proiectele generatoare de venit de utilitate publică, sprijinul public

nerambursabil va fi de 100% din totalul cheltuielilor eligibile;

* pentru proiectele negeneratoare de venit, sprijinul public nerambursabil va fi de 100%

din totalul cheltuielilor eligibile.

**Investițiile în infrastructura de broadband se supun cumulului de minimis R (UE.) Nr.1407/2013.**

1. **Indicatori de monitorizare**

* Populație netă care beneficiază de servicii TIC: minim 670 locuitori (reprezentând 0,01% din total locuitori ai teritoriului GAL Podgoria Miniș-Măderat);
* Numărul unităților administrativ – teritoriale din spațiul rural care beneficiază de investiții conexe infrastructurii de bandă largă: minim 3.